**NOTĂ DE FUNDAMENTARE**

|  |
| --- |
| **Secţiunea 1** **Titlul proiectului de act normativ****Ordonanță de Urgență****pentru modificarea și completarea Legii nr. 56/2020 pentru recunoaşterea meritelor personalului medical participant la acţiuni medicale împotriva COVID-19** |
| **Secţiunea a 2-a****Motivul emiterii actului normativ** |
| 1. **Descrierea situaţiei actuale**

Legea nr. 56/2020 pentru recunoaşterea meritelor personalului medical participant la acţiuni medicale împotriva COVID-19 reglementează modalităţile de recunoaştere a meritelor personalului medical participant la acţiuni medicale împotriva COVID-19, prin acordarea unor drepturi acestuia, precum şiurmaşilor celui decedat.De drepturile conferite de prezenta lege nu beneficiază personalul medical care a dobândit alte afecţiuni fizice şi/sau psihice ori care a devenit invalid din cauza participării la acţiuni medicale împotriva COVID-19, în situaţia în care rănirea, afecţiunea fizică şi/sau psihică sau invaliditatea a survenit ca urmare a săvârşirii, cu intenţie, a unei infracţiuni pedepsite potrivit legii.Potrivit Legii nr. 56/2020 urmaşii personalului medical decedat în urma complicaţiilor medicale cauzate de infectarea cu coronavirusul COVID-19 beneficiază de următoarele drepturi:a) dreptul la pensie de urmaş până la împlinirea vârstei de 18 ani sau, dacă îşi continuă studiile într-o formă de învăţământ organizată potrivit legii, până la terminarea acestora, fără a depăşi vârsta de 26 de ani;b) pensie de urmaş egală cu 75% din salariul de bază/solda de funcţie/salariul de funcţie avut/avută de personalul medical prevăzut la art. 2 alin. (1) la data decesului;c) dreptul la asistenţă medicală şi medicamente gratuite în cadrul reţelei sanitare a Ministerului Sănătăţii sau, după caz, ministerele cu reţea sanitară proprie, cu decontarea cheltuielilor de către acestea;d) scutirea de la plata impozitului pe terenul şi pe clădirea folosită ca domiciliu aflate în proprietate sau coproprietate.Soţia/Soţul supravieţuitoare/supravieţuitor beneficiază de drepturile prevăzute la alin. (1) lit. b) - d) dacă nu se recăsătoreşte.În cazul în care nu există urmaşi, dacă cel decedat era singurul susţinător al părinţilor săi, aceştia beneficiază de un ajutor lunar în cuantum de 50% din nivelul pensiei de urmaş stabilite potrivit art. 4 alin. (1) lit. b). |
| 11 Prezentul act normativ nu transpune legislație comunitară și nu creează cadrul pentru aplicarea directă a acesteia. |
| 1. **Schimbări preconizate**

Elaborarea proiectului de act normativ a fost determinată de necesitatea de a clarifica aspecte referitoare la sursa de finanțare a drepturilor de natură pecuniară reprezentate de pensia de urmaș, ajutorul suplimentar acordat familiei care a suportat cheltuielile ocazionate de decesul personalului medical care a participat la acțiuni medicale împotriva COVID -19, precum și a ajutorului lunar acordat părinților în condițiile în care, decedatul era singurul întreținător al părinților săi. De asemenea, Legea nr. 56/2020 prin calitatea subiecților săi, personal medical sau civil, fiind derogatorie atât de la legislația care reglementează drepturile de asigurări sociale în sistemul public de pensii cât și de la legislația care reglementează drepturile de pensie în sistemul pensiilor militare de stat se impune modificarea acesteia pentru a identifica instituțiile responsabile cu stabilirea și plata drepturilor pecuniare din bugetul de stat prin bugetele instituțiilor plătitoare. Orice act normativ trebuie să îndeplinească anumite condiții calitative, printre acestea numărându-se și previzibilitatea, ceea ce presupune că, actul respectiv trebuie să fie suficient de clar și de precis pentru a putea fi aplicat (deciziile Curții Constituționale nr. 189 din 2 martie 2006, nr. 903 din 6 iulie 2010 și nr. 26 din 18 ianuarie 2012) considerent pentru care, în vederea evitării aplicării neunitare a actualei reglementări este necesar a fi adoptate următoarele modificări: La art. 2 alin. (1) lit. b) este necesar a se detalia noțiunea de cadre militare în vederea cuprinderii a întregului personal care a efectuat misiuni de echipare și transport a persoanelor diagnosticate sau suspecte cu COVID -19 precum și misiuni de decontaminare a persoanelor, dispozitivelor medicale și a mijloacelor tehnice utilizate pentru izolarea și transportul acestor persoane și personal medical din structurile aflate în coordonarea/coordonarea operațională a Departamentului pentru situații de urgență din cadrul Ministerului Afacerilor Interne implicate direct în acțiuni și misiuni legate de prevenirea, gestionarea și combaterea infecțiilor cu COVID 19. Referitor la propunerea de modificare a dispozițiilor art. 3 aceasta se justifică prin faptul că, actuala normă face trimitere doar la ministerele cu rețea sanitară proprie excluzând celelalte instituții în a căror structură funcționează rețele sanitare implicate în furnizarea de medicamente sau servicii medicale pentru combaterea coronavirusului.Astfel, deși la art. 2 alin. (1) lit. a) este precizat personalul de specialitate din alte instituții medicale, inclusiv cabinete de medicină dentară și farmacii comunitare, acestea nu se regăsesc în cuprinsul articolului 3. De asemenea, se propune ca ministerele și celelalte instituții cu rețea proprie să acorde ajutorul suplimentar de deces iar sursa de finanțare a acestuia să fie bugetul de stat, prin bugetul fiecărei instituții plătitoare. Articolul 4 alin. (1) lit. a) din actuala reglementare exclude de la beneficiul pensiei de urmaș pe copiii care au dobândit afecțiuni invalidante înainte de 16 ani.În ce privește modificarea propusă pentru art. 4 alin. (1) lit. a) de cuantumul pensiei de urmaș, determinat prin aplicarea unui procent de 75% asupra salariului de bază/ solda de funcție/ salariul de funcție avut de personalul medical prevăzut la art. 2 alin. (1) la data decesului, urmează să beneficieze copiii până la împlinirea vârstei de 16 ani, dacă îşi continuă studiile într-o formă de învăţământ organizată potrivit legii, până la terminarea acestora, fără a depăşi vârsta de 26 de ani, respectiv pe toată durata invalidităţii de orice grad, ivită anterior vârstelor menționate.Întrucât în actuala reglementare nu este indicată sursa de finanțare a pensiei de urmaș s-a stabilit ca aceasta să fie suportată din bugetul de stat pentru partea care depășește nivelul pensiei de urmaș stabilită potrivit Legii nr. 263/2010 privind sistemul unitar de pensii publice, cu modificările și completările ulterioare.La art. 4 alin. (2) se propune ca pensia de urmaș să se acorde soțului supraviețuitor la împlinirea vârstei standard de pensionare așa cum este reglementată în legislația specifică fiecărui sistem de asigurări sociale de stat, public și militar. În caz contrar, pensia de urmaș ar putea fi acordată soțului supraviețuitor indiferent de vârsta acestuia și indiferent de veniturile realizate din activități profesionale. Articolul 5 urmează a fi modificat pentru a se îndepărta confuzia referitoare la faptul că fiecare părinte va beneficia de un ajutor lunar în cuantum de 50% din nivelul pensiei de urmaș, stabilit potrivit legii. Precizarea se referă la faptul că ajutorul stabilit potrivit legii se acordă ambilor părinți și nu un cuantum de 50% pentru fiecare părinte. De asemenea, modificarea indică sursa de finanțare a ajutorului lunar.Articolul 6 cuprinde reglementări potrivit cărora beneficiarii de drepturi depun documentele doveditoare acordării drepturilor la casa teritorială de pensii, din raza de domiciliu a persoanei îndreptățită sau, după caz, la structurile prevăzute la art. 61 din Legii nr. 223/2015 privind pensiile militare de stat, cu modificările şi completările ulterioare. |
| **3.Alte informaţii** |
| **Secţiunea a 3-a****Impactul socio-economic al proiectului de act normativ** |
| **1.Impactul macro-economic**Proiectul de act normativ nu se referă la acest subiect. |
| **11. Impactul asupra mediului concurenţial şi domeniului ajutoarelor de stat**Proiectul de act normativ nu se referă la acest subiect. |
| **2.Impactul asupra mediului de afaceri**Proiectul de act normativ nu se referă la acest subiect. |
| **21. Impactul asupra sarcinilor administrative:** Proiectul de act normativ nu se referă la acest subiect. |
| **22. Impactul asupra întreprinderilor mici şi mijlocii:**Proiectul de act normativ nu se referă la acest subiect. |
| **3.Impactul social** |
| 4.**Impactul asupra mediului**Proiectul de act normativ nu se referă la acest subiect. |
| **5. Alte informaţii** |
| **Secţiunea a 4 – a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
|  **- mii lei -** |
| **Indicatori** | **Anul****curent** | **Următorii 4 ani** |
| 1 | **2****2021** | **3****2022** | **4****2023** | **5****2024** | **6****2025** | **7** |
| **1. Modificări ale veniturilor bugetare, plus/minus din care:**a) *buget de stat, din acesta:*(i) impozit pe profit(ii)impozit pe venitb) *bugete locale*:(i) impozit pe profitc) *bugetul asigurărilor sociale de stat:*(i)contribuţii de asigurări  | +3.376.800+2.363.760+1.013.040 | +3.376.800+2.363.760+1.013.040 | +3.376.800+2.363.760+1.013.040 | +3.376.800+2.363.760+1.013.040 | +3.376.800+2.363.760+1.013.040 |  |
| **2. Modificări ale cheltuielilor bugetare, plus/minus, din care:**a*) buget de stat, din acesta:*(i) cheltuieli de personal |  |  |  |  |  |  |
| (ii) bunuri şi serviciib) *bugete locale:*(i) cheltuieli de personal(ii) bunuri şi serviciic) *bugetul asigurărilor sociale de stat:*(i) cheltuieli de personal(ii) bunuri şi servicii |  |  |  |  |  |  |
| **3. Impact financiar, plus/minus, din care:**a) *buget de stat*b) *bugete locale* |  |  |  |  |  |  |
| **4. Propuneri pentru acoperirea creşterii****cheltuielilor bugetare** |  |
| **5. Propuneri pentru a compensa reducerea veniturilor bugetare** |  |
| **6. Calcule detaliate privind fundamentarea modificării veniturilor şi/sau cheltuielilor bugetare** | Anul 2021 – valoare venit medie 7.504 leiNumăr beneficiari - 50Valoare 75% - 5.628 lei50\*5628\*12=3.376.800 leiPensie de asigurari sociale 30% - 1688,4 leiBugetul de stat pensie de serviciu 70% - 3.939,6 leiBASS – 30% \* 5.628\*50\*12= 1.013.040 leiB. Stat - 70%\*5.628\*50\*12= 2.363.760 lei |
| **7. Alte informaţii** | - |
| **Secţiunea a 5 – a****Efectele proiectului de act normativ asupra legislației în vigoare** |
| **1. Măsuri normative necesare pentru aplicarea prevederilor proiectului de act normativ:** **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ****b) acte normative ce urmează a fi elaborate în vederea implementării noilor dispoziţii**Proiectul de act normativ nu se referă la acest subiect.11.Compatibilitatea proiectului de act normativ cu legislația în domeniul achizițiilor publice. a) impact legislativ - prevederi de modificare şi completare a cadrului normativ în domeniul achiziţiilor publice, prevederi derogatorii;Nu este cazul. b) norme cu impact la nivel operaţional/tehnic - sisteme electronice utilizate în desfăşurarea procedurilor de achiziţie publică, unităţi centralizate de achiziţii publice, structură organizatorică internă a autorităţilor contractante.Nu este cazul. |
| **2. Conformitatea proiectului de act normativ cu legislaţia europeană în cazul proiectelor ce transpun prevederi europene**Proiectul de act normativ nu se referă la acest subiect. |
| **3. Măsuri normative necesare aplicării directe a actelor normative**Proiectul de act normativ nu se referă la acest subiect. |
| **4. Decizii ale Curţii Europene de Justiţieşi alte documente**Nu este cazul. |
| **5. Alte acte normative şi/sau documente internaţionale din care decurg angajamente** |
| **6. Alte informaţii**Nu au fost identificate. |
| **Secţiunea a 6-a****Consultările efectuate în vederea elaborării proiectului de act normativ** |
| **1.Informaţii privind procesul de consultare cu organizaţii neguvernamentale, institute de cercetare şi alte organisme implicate** |
| **2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul prezentului act normativ**Actori implicați și/sau interesați de îmbunătățirea cadrului legislativ în materie. |
| **3. Consultările organizate cu autorităţileadministraţiei publice locale, în situaţia în care actul normativ are ca obiect activităţi ale acestor autorităţi, în condiţiile Hotărârii Guvernului nr.521/2005 privind procedura de consultare a structurilor asociative ale autorităţiloradministraţiei publice locale la elaborarea proiectelor de acte normative**Nu este cazul. |
| **4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr.750/2005 privind constituirea consiliilor interministeriale permanente**Nu este cazul. |
| **5. Informaţii privind avizarea de către:**a) Consiliul Legislativb) Consiliul Suprem de Apărare a Ţăriic) Consiliul Economic şi Sociald) Consiliul Concurenţeie) Curtea de ConturiProiectul de act normativ va fi suspus avizării Consiliului Legislativ și Consiliul Economic şi Social. |
| **6. Alte informaţii** |
| **Secţiunea a 7-a****Activităţi de informare publică privind elaborarea şi implementarea proiectului de act normativ** |
| **1. Informarea societăţii civile cu privire la necesitatea elaborării proiectului de act normativ**Nu este cazul |
| **2. Informarea societăţii civile cu privire la eventualul impact asupra mediului în urma implementării actului normativ, precum şi efectele asupra sănătăţii şi securităţii cetăţenilor sau diversităţii biologice**Proiectul de act normativ nu se referă la acest subiect. |
| **3. Alte informaţii**Nu au fost identificate. |
| **Secţiunea a 8-a****Măsuri de implementare** |
| **1.Măsurile de punere în aplicare a proiectului de act normativ de către autorităţile administraţiei publice centrale şi/sau locale** **Nu este cazul** |
| **2.Alte informaţii****Nu este cazul.** |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Față de cele prezentate, a fost elaborat prezentul proiect de Ordonanță de Urgență pentru modificarea și completarea Legii nr. 56/2020 pentru recunoaşterea meritelor personalului medical participant la acţiuni medicale împotriva COVID-19.

|  |  |
| --- | --- |
|  **MINISTRUL MUNCII ȘI PROTECȚIEI SOCIALE****Raluca TURCAN** | **MINISTRUL SĂNĂTĂŢII****Ioana MIHĂILĂ** |

**AVIZĂM FAVORABIL:**

|  |  |
| --- | --- |
|  |  |
| **MINISTRUL APĂRĂRII NAȚIONALE****Nicolae - Ionel CIUCĂ****MINISTRUL FINANȚELOR, INTERIMAR****Prim-ministru****Florin-Vasile CÎŢU** |

|  |  |
| --- | --- |
|  **MINISTRUL AFACERILOR INTERNE**  **Lucian Nicolae BODE**

|  |
| --- |
|  **MINISTRUL JUSTIȚIEI** |

 |

 **Stelian - Cristian ION** |

 |
|  |
|

|  |  |
| --- | --- |
|  |  |

 |